ৰাজ্যত পঞ্চায়ত নিৰ্বাচন অনুষ্ঠিত হ'ব নে নহয় তাক লৈ সৰৱ চৰ্চা চলি থকাৰ সময়তে সোমবাৰে ৰাজ্যিক নিৰ্বাচন আয়োগে এক সংবাদমেল যোগে অহা ৫ আৰু ৯ ডিচেম্বৰত দুটা পৰ্যায়ত নিৰ্বাচন অনুষ্ঠিত কৰাৰ কথা ঘোষণা কৰিছিল। আৰু এই নিৰ্বাচনকলৈ এতিয়া বিপাঙত পৰিছে ৰাজ্যৰ হেজাৰ হেজাৰ পৰিক্ষাৰ্থী।
উল্লেখ্য যে অহা ৯ ডিচেম্বৰত কেন্দ্ৰীয় মাধ্যমিক শিক্ষা পৰিষদে (চি বি এছ ই) সমগ্ৰ দেশৰ লগতে অসমতো অনুষ্ঠিত কৰিব চি-টেট। আৰু সেই দিনটোতে ৰাজ্যত অনুষ্ঠিত হ'ব দ্বিতীয় পৰ্যায়ৰ পঞ্চায়ত নিৰ্বাচন।
পঞ্চায়ত নিৰ্বাচনৰ দিনাই চি-টেট অনুষ্ঠিত কৰিলে পৰীক্ষাত অৱতীৰ্ণ হ'বলৈ সাজু হৈ থকা অসমৰ হাজাৰ হাজাৰ শিক্ষিত নিৱনুৱা যুৱক-যুৱতী বেয়াকৈ ক্ষতিগ্ৰস্ত হ'ব বুলি ব্যক্ত কৰিছে ডি এল এড সন্থাই।
সংগঠনটোৱে কয় যে নিৰ্বাচন উপলক্ষে ৰাজ্যৰ প্ৰশাসনে অধিকাংশ বাণিজ্যিক যান-বাহন অধিগ্ৰহণ কৰিব। যাৰ ফলত পৰীক্ষা কেন্দ্ৰলৈ যাওঁতে পৰীক্ষাৰ্থীসকলে যথেষ্ট সমস্যাত পৰিব।
ইয়াৰ উপৰি পৰীক্ষাৰ বাবে যুৱক-যুৱতীসকলে নিৰ্বাচনত ভোটদান কৰাৰ পৰাও বঞ্চিত হ'বলগীয়া হ'ব। সেয়ে এই সকলোবোৰ বিষয়ৰ ওপৰত গুৰুত্ব প্ৰদান কৰি অহা ৯ ডিচেম্বৰৰ পৰিৱৰ্তে অন্য এটা দিনত দ্বিতীয় পৰ্যায়ৰ নিৰ্বাচন অনুষ্ঠিত কৰিবলৈ সংগঠনটোৱে দাবী জনাইছে ৰাজ্যিক নিৰ্বাচন আয়োগক।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
